വീട്ടമ്മമാരുടെ ജീവിതകഥയുമായി അപര്ണ ബാലമുരളി ബിന് ബുലായേ പുറത്തിറങ്ങി അപര്ണ ബാലമുരളിയും പുണ്യ എലിസബത്തും ഒത്തുചേരുന്ന ബിന് ബുലായേ എന്ന കോണ്സെപ്റ്റ് വീഡിയോ പുറത്തിറങ്ങി. അപര്ണ ബാലമുരളിയുടെ നിര്മ്മാണത്തില് ഒരുങ്ങിയ ചിത്രത്തിന്റെ ആശയവും സംവിധാനവും നിര്വ്വഹിച്ചിരിക്കുന്നത് പൗര്ണ്ണമി മുകേഷാണ്. തൊണ്ണൂറുകളിലെ രണ്ട് വീട്ടമ്മമാരെ ആസ്പദമാക്കി അവരുടെ ദിനചര്യകളും ആകുലതകളുമാണ് ചിത്രത്തില് ആവിഷ്ക്കരിച്ചിരിക്കുന്നത്. ഏറെ കാലമായി ഫാഷന് ഫോട്ടോഗ്രാഫി രംഗത്ത് പ്രവൃത്തിച്ചുവരികയാണ് പൗര്ണ്ണമി. ഷോര്ട്ട് ഫിലിം മ്യൂസിക്ക് ആല്ബം എന്നിവയില് നിന്നുമൊക്കെ വ്യസ്തമായി ഒരു കണ്സെപ്റ്റ് വീഡിയോ ചിത്രീകരിക്കണം എന്ന ലക്ഷ്യത്തോടെയാണ് ഒരു ആശയം രൂപപ്പെടുത്തുന്നതും തുടര്ന്ന് അത് സഹപ്രവര്ത്തകരോട് പങ്കുവയ്ക്കുന്നതും. അവരില് നിന്നും ലഭിച്ച മികച്ച പ്രതികരണങ്ങള് തുടര്ന്നുള്ള ചുവടുവയ്പ്പികള്ക്കു പ്രചോദനമേകിയെന്ന് പൗര്ണ്ണമി പറഞ്ഞു. ഏറ്റവും മികച്ച ടീമിനൊപ്പം പ്രവര്ത്തിക്കാന് സാധിച്ചതില് സന്തോഷമുണ്ടെന്നും ഓരോരുത്തരുടേയും ഡെഡിക്കേഷന് പ്രതീക്ഷിച്ചതുപോലെ തന്നെ തികച്ചും തൃപ്തികരമായ ഒരു വര്ക്ക് ചെയ്തെടുക്കാന് സഹായിച്ചുവെന്നും പൗര്ണ്ണമി കൂട്ടിച്ചേര്ത്തു. തിരക്കഥ ശരണ്യശര്മ്മ, ഛായാഗ്രഹണം ഹരികൃഷ്ണന്, എഡിറ്റിംഗ് വിഷ്ണുശങ്കര് വി . എസ്, സംഗീതം കിഷോര് കൃഷ്ണ, കളറിംഗ് രാഹുല് ടി.ബി, കല സംവിധാനം ജിബിന് ജോസഫ്. അപര്ണ്ണ ബാലമുരളിയുടെ ഒഫീഷ്യല് യുട്യൂബ് പേജിലാണ് വീഡിയോ റിലീസ് ചെയ്തിരിക്കുന്നത്. ഈ യുവ കൂട്ടായ്മ അടുത്തിടെ ഗായിക ആന് ആമിയെ മുന്നിര്ത്തി റിലീസ് ചെയ്ത വീഡിയോ ഏറെ ജനശ്രദ്ധ ആകര്ഷിച്ചിരുന്നു. നോ പറയുന്നത് ഇത്തരത്തിലുള്ള സിനിമകളോട്, അധികം വേണ്ടെന്ന് വെച്ചിട്ടില്ല, വെളിപ്പെടുത്തി അനു സിതാര അപര്ണ്ണ ബലമുരളിയുടെ പാട്ടുകേട്ട് ഞെട്ടി..ഇത്രേം നാന്നായി പാടുമോ അവര് Oneindia Malayalam അപര്ണ്ണയേയും സിദ്ധാര്ത്ഥിനേയും പരിചയപ്പെടുത്തി സ്വാതി നിത്യാനന്ദ്, പുതിയ ആ വിശേഷം പങ്കുവെച്ച് നടി... source: filmibeat.com